sukhrobnurali/uzbek-legal-corpus huggingface dataset:
Soliq maslahatchisi malaka sertifikatini berish, uning amal qilishini tugatish va uni bekor qilish tartibi toʻgʻrisidagi nizomga oʻzgartirish kiritish haqida
(resolution, 2022-11-08)

Oʻzbekiston Respublikasining “Soliq maslahati toʻgʻrisida”gi Qonuni, Oʻzbekiston Respublikasi Vazirlar Mahkamasining 2007-yil 20-martdagi 55-son “Soliq maslahati sohasini rivojlantirish chora-tadbirlari toʻgʻrisida”gi qaroriga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2007-yil 17-dekabrdagi 107 va 2007-64-son qarori (roʻyxat raqami 1750, 2007-yil 17-dekabr) (Oʻzbekiston Respublikasi qonun hujjatlari toʻplami, 2007-y., 50-51-son, 531-modda) bilan tasdiqlangan Soliq maslahatchisi malaka sertifikatini berish, uning amal qilishini tugatish va uni bekor qilish tartibi toʻgʻrisidagi nizomning ilovasi ilovaga muvofiq tahrirda bayon etilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Madaniyat va sport ishlari vazirligi tizimiga kiruvchi tashkilotlarning moddiy-texnika bazasini mustahkamlash toʻgʻrisida
(resolution, 2024-01-16)

Davlat mulkidan maqsadli va samarali foydalanish hamda Oʻzbekiston Respublikasi Madaniyat va sport ishlari vazirligi tizimiga kiruvchi tashkilotlarning moddiy-texnika bazasini mustahkamlash maqsadida Vazirlar Mahkamasi qaror qiladi: 1. Oʻzbekiston Respublikasi Madaniyat va sport ishlari vazirligi hamda Oʻzbekiston Badiiy akademiyasining: Kamoliddin Behzod nomidagi Milliy rassomlik va dizayn institutiga biriktirilgan Toshkent shahar, Yakkasaroy tumani, Sh. Rustaveli koʻchasi, 25-uy manzilidagi binoni (keyingi oʻrinlarda — bino deb ataladi) Oʻzbekiston Respublikasi Madaniyat va sport ishlari vazirligi tizimiga kiruvchi Oʻzbekiston badiiy jamoalari ijodiy birlashmasiga operativ boshqarish huquqi asosida bepul berish; binoning bir qismiga Oʻzbekiston Respublikasi Madaniyat va sport ishlari vazirligi tizimiga kiruvchi “Sharq taronalari” xalqaro musiqa festivali direksiyasini bepul foydalanish huquqi asosida joylashtirish toʻgʻrisidagi takliflari maʼqullansin. 2. Kamoliddin Behzod nomidagi Milliy rassomlik va dizayn instituti bir hafta muddatda binoni belgilangan tartibda topshirsin, Oʻzbekiston badiiy jamoalari ijodiy birlashmasi qabul qilib olsin hamda undan maqsadli va samarali foydalanilishini taʼminlasin. 3. Oʻzbekiston Respublikasi Iqtisodiyot va moliya vazirligi Oʻzbekiston Respublikasining 2014-yilgi Davlat budjeti parametrlarida “Madaniyat” sohasiga nazarda tutilgan mablagʻlar doirasida binoni saqlash bilan bogʻliq xarajatlar uchun mablagʻlarni Oʻzbekiston davlat filarmoniyasiga ajratsin, 2015-yildan boshlab Oʻzbekiston Respublikasi Davlat budjeti parametrlarida ularni nazarda tutsin. 4. Oʻzbekiston Respublikasi Vazirlar Mahkamasining “Kamoliddin Behzod nomidagi Milliy rassomlik va dizayn instituti hamda Oliy va oʻrta maxsus, kasb-hunar taʼlimini rivojlantirish markaziga binolar ajratish toʻgʻrisida” 2007-yil 1-oktabrdagi 207-son qarorining 1-bandi oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklatilsin.
Elektron raqamli imzolar kalitlarini roʻyxatga olish markazlarining faoliyat koʻrsatish tartibi toʻgʻrisidagi nizomga oʻzgartirish kiritish haqida
(resolution, 2023-06-07)

Oʻzbekiston Respublikasi Prezidentining “Oʻzbekiston Respublikasida investitsiya iqlimi va ishbilarmonlik muhitini yanada takomillashtirishga doir qoʻshimcha chora-tadbirlar toʻgʻrisida” 2014-yil 7-apreldagi PF–4609-son Farmoniga muvofiq Vazirlar Mahkamasi qaror qiladi: 1. Vazirlar Mahkamasining 2005-yil 26-sentabrdagi 215-son qarori (Oʻzbekiston Respublikasi QT, 2005-y., 9-10-son, 50-modda) bilan tasdiqlangan Elektron raqamli imzolar kalitlarini roʻyxatga olish markazlarining faoliyat koʻrsatish tartibi toʻgʻrisidagi nizomning 18-bandidagi “12” raqami “24” raqami bilan almashtirilsin. 2. Mazkur qarorning bajarilishini nazorat qilish Vazirlar Mahkamasining Axborot tizimlari va telekommunikatsiyalar masalalari axborot-tahlil departamentiga yuklansin.
Qimmatli qogʻozlar bilan birjadan tashqari bitimlarning hisob registri toʻgʻrisidagi nizomga oʻzgartirishlar kiritish toʻgʻrisida
(order, 2014-07-09)

Oʻzbekiston Respublikasining “Aksiyadorlik jamiyatlari va aksiyadorlarning huquqlarini himoya qilish toʻgʻrisida”gi Qonuniga va Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi toʻgʻrisidagi nizomga muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bosh direktorining 2009-yil 4-martdagi 2009-18-son buyrugʻi (roʻyxat raqami 1919, 2009-yil 9-mart) (Oʻzbekiston Respublikasi qonun hujjatlari toʻplami, 2009-y., 10-11-son, 126-modda) bilan tasdiqlangan Qimmatli qogʻozlar bilan birjadan tashqari bitimlarning hisob registri toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 2-bandning uchinchi xatboshisi quyidagi tahrirda bayon etilsin: “aksiyadorlarning talabiga koʻra aksiyadorlik jamiyati tomonidan oʻz aksiyalarini sotib olinganda;”. 2. 3 va 4-bandlar quyidagi tahrirda bayon etilsin: “3. Uyushmagan birjadan tashqari qimmatli qogʻozlar bozorida bitimlar tuzish va ularning roʻyxatga olinishi: qimmatli qogʻozlarning chiqarilishi roʻyxatga olinmagan yoxud bekor qilingan, amalga oshmagan yoki haqiqiy emas deb topilganda; qimmatli qogʻozlar bitim tuzish vaqtida begonalashtiruvchining ixtiyorida mavjud boʻlmaganda; bitim tuzish vaqtida qimmatli qogʻozlarning joylashtirilishi yoki muomalasi toʻxtatib turilganda; qimmatli qogʻozlarga garov yoki boshqa majburiyatlar yuklatilganda (agarda shartnomada boshqacha qoida belgilanmagan boʻlsa); qimmatli qogʻozlarning joylashtirilishi va muomalada boʻlishiga cheklovlar qoʻyilganda; aksiya va korporativ obligatsiyalar blank va sertifikat shaklida chiqarilganda (depozitariyga berilgunga qadar); qimmatli qogʻozlar egasining depo hisobvaragʻida boʻlgan qimmatli qogʻozlarning qiymati toʻliq toʻlanmaganda; aksiyalar ochiq obuna vositasida joylashtirilganda; agar qonun hujjatlarida boshqacha holat nazarda tutilmagan boʻlsa, aksiyalar oldi-sotdi bitimi boʻyicha ikkilamchi bozorda realizatsiya qilinganda taqiqlanadi. 4. Fond birjalari va qimmatli qogʻozlar bilan birjadan tashqari savdolar tashkilotchilarining savdo tizimlaridan tashqarida ikkilamchi bozorda tuzilgan aksiyadorlik jamiyatlari aksiyalarining oldi-sotdi bitimlari haqiqiy emas deb topiladi, aksiyadorlarning talabiga koʻra aksiyadorlik jamiyatlari tomonidan oʻz aksiyalarini sotib olish boʻyicha bitimlar bundan mustasno.”.
Xalqaro shartnomani tasdiqlash toʻgʻrisida
(resolution, 2014-07-09)

1. Oʻzbekiston Respublikasi Hukumati bilan Rossiya Federatsiyasi Hukumati oʻrtasida 2014-yil 9-aprel kuni Moskva shahrida imzolangan “IIN-3M tadqiqot reaktorining nurlantirilgan yadro yoqilgʻisini Rossiya Federatsiyasiga olib kirish boʻyicha hamkorlik toʻgʻrisida”gi Bitim tasdiqlansin. 2. Oʻzbekiston Respublikasi Tashqi ishlar vazirligi (A. Kamilov) Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan davlat ichki tartib-taomillar bajarilganligi toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi (Sh. Mirziyoyev) hamda tegishli vazirlik va idoralarning rahbarlari ushbu xalqaro shartnoma kuchga kirgandan soʻng Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh. Mirziyoyev zimmasiga yuklansin.
Oʻzbekiston Respublikasi Prezidentining ayrim hujjatlariga oʻzgartishlar kiritish toʻgʻrisida
(decree, 2017-12-16)

Oʻzbekiston Respublikasi Prezidentining “Oʻzbekiston Respublikasida investitsiya iqlimi va ishbilarmonlik muhitini yanada takomillashtirishga doir qoʻshimcha chora-tadbirlar toʻgʻrisida” 2014-yil 7-apreldagi PF-4609-sonli Farmoniga muvofiq, shuningdek tashqi savdo operatsiyalari monitoringini amalga oshirish tartibini yanada takomillashtirish maqsadida: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartishlar kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 1. Oʻzbekiston Respublikasi Prezidentining 1994-yil 20-apreldagi PF-837-sonli Farmoni bilan tasdiqlangan Eksport-import operatsiyalari boʻyicha valyuta nazorati toʻgʻrisidagi nizomda: a) 4-bandi quyidagi tahrirda bayon etilsin: “4. Barcha tashqi savdo shartnomalari valyuta nazorati organlarida, Tashqi savdo operatsiyalarining yagona elektron axborot tizimi (TSOYEAT) orqali vakil qilingan banklarda monitoringdan oʻtkaziladi”; b) 6 va 7-bandlar quyidagi tahrirda bayon etilsin: “6. Davlat bojxona xizmati organlari tashqi savdo shartnomalari boʻyicha tovarlar harakati toʻgʻrisidagi maʼlumotlarning TSOYEATga toʻliq, oʻz vaqtida va toʻgʻri kiritilishi nazorati (monitoringi)ni amalga oshiradi. 7. Vakil qilingan banklar tashqi savdo shartnomalari boʻyicha pul mablagʻlarining harakati toʻgʻrisidagi maʼlumotlar TSOYEATga toʻliq, oʻz vaqtida va toʻgʻri kiritilishi kundalik nazoratini amalga oshiradi. Pul mablagʻlarining belgilangan muddatlarda kelib tushmagani yoki kam miqdorda tushgani haqidagi maʼlumotlar TSOYEATda shakllantiriladi. Davlat soliq xizmati organlari tegishli choralar qabul qilish uchun TSOYEATdagi maʼlumotlardan foydalanadi”; v) 14-bandi quyidagi tahrirda bayon etilsin: “14. Vakil qilingan banklar pul mablagʻlarining harakati toʻgʻrisidagi maʼlumotlar TSOYEATga toʻgʻri va oʻz vaqtida kiritilishi hamda tashqi savdo operatsiyalari boʻyicha toʻlov shakllarining toʻgʻri qoʻllanilishi boʻyicha javobgardirlar”. 3. Oʻzbekiston Respublikasi Prezidentining “Eksport qiluvchi korxonalarni ragʻbatlantirishni kuchaytirish va raqobatbardosh mahsulotlarni eksportga yetkazib berishni kengaytirish borasida qoʻshimcha chora-tadbirlar toʻgʻrisida” 2012-yil 26-martdagi PQ-1731-sonli qarori 5-bandining toʻrtinchi xatboshida “faqat xizmat koʻrsatayotgan vakolatli bankda hisobga qoʻyilgan” soʻzlari maʼlumotlarni Tashqi savdo operatsiyalarining yagona elektron axborot tizimiga kiritgan” soʻzlari bilan almashtirilsin.
Tadbirkorlik sohasida normativ-huquqiy hujjatlarni qabul qilish va tarqatish tartibi takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasida investitsiya iqlimi va ishbilarmonlik muhitini yanada takomillashtirishga doir qoʻshimcha chora-tadbirlar toʻgʻrisida” 2014-yil 7-apreldagi PF-4609-son Farmoni)
(decree, 2021-06-16)

Oʻzbekiston Respublikasi Prezidentining “Oʻzbekiston Respublikasida investitsiya iqlimi va ishbilarmonlik muhitini yanada takomillashtirishga doir qoʻshimcha chora-tadbirlar toʻgʻrisida” 2014-yil 7-apreldagi PF-4609-son Farmoniga muvofiq, shuningdek tadbirkorlik faoliyatini amalga oshirish uchun qulay shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Vazirlar Mahkamasining “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida” 1997-yil 9-oktabrdagi 469-son qarorida (Oʻzbekiston Respublikasi QT, 1997-y., 10-son, 33-modda): a) 1-bandga quyidagi mazmundagi toʻrtinchi xatboshi qoʻshilsin: “tadbirkorlik subyektlariga nisbatan ularning rasmiy veb-saytlarida eʼlon qilinmagan tadbirkorlik subyektlari bilan oʻzaro munosabatlar masalalarini tartibga soluvchi normativ hujjatlar buzilganligi uchun javobgarlik choralarini qoʻllash taqiqlanadi”; toʻrtinchi — oltinchi xatboshilar beshinchi — yettinchi xatboshilar deb hisoblansin; b) ilovaning 15-bandiga quyidagi mazmundagi xatboshi qoʻshilsin: “Tadbirkorlik faoliyatini amalga oshirish tartib-taomilini murakkablashtirishni va tadbirkorlik subyektlariga yangi majburiyatlarni yuklashni nazarda tutuvchi, shuningdek tadbirkorlik subyektlari javobgarligining yangi choralarini belgilovchi normativ hujjatda uning (yoki uning bir qismining) kuchga kirishi muddati koʻrsatilgan boʻlishi kerak. Bunda normativ hujjatning kuchga kirishi muddati u rasmiy eʼlon qilingan kundan boshlab uch oydan kam boʻlmasligi kerak”.
“Metrologiya xizmatlarini tibbiy uskunalar va apparaturalarning metrologik normalar va standartlarga muvofiqligi toʻgʻrisida xulosalar berish huquqini akkreditatsiyadan oʻtkazish qoidalarini tasdiqlash haqida”gi buyruqni oʻz kuchini yoʻqotgan deb topish toʻgʻrisida
(order, 2014-07-07)

Oʻzbekiston Respublikasi Prezidentining 2014-yil 7-apreldagi PF-4609-son “Oʻzbekiston Respublikasida investitsiya iqlimi va ishbilarmonlik muhitini yanada takomillashtirishga doir qoʻshimcha chora-tadbirlar toʻgʻrisida”gi Farmoniga va Oʻzbekiston Respublikasi Prezidentining 2014-yil 15-apreldagi PQ-2164-son “Tadbirkorlik faoliyatini amalga oshirish va davlat xizmatlarini koʻrsatish bilan bogʻliq tartibotlarni yanada takomillashtirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston standartlashtirish, metrologiya va sertifikatlashtirish agentligi bosh direktorining 2007-yil 14-avgustdagi 367-son “Metrologiya xizmatlarini tibbiy uskunalar va apparaturalarning metrologik normalar va standartlarga muvofiqligi toʻgʻrisida xulosalar berish huquqini akkreditatsiyadan oʻtkazish qoidalarini tasdiqlash haqida”gi buyrugʻi (roʻyxat raqami 1726, 2007-yil 10-oktabr) (Oʻzbekiston Respublikasi qonun hujjatlari toʻplami, 2007-y., 41-42-son, 424-modda) oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Sogʻliqni saqlash vazirligi va Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Prezidentining ayrim qarorlariga oʻzgartish va qoʻshimchalar kiritish toʻgʻrisida
(resolution, 2017-09-30)

Respublikaga ayrim turdagi mahsulotlarni olib kirishni yanada tartibga solish maqsadida: 1. Oʻzbekiston Respublikasi Prezidentining “Tashqi iqtisodiy faoliyatni tartibga solish borasidagi qoʻshimcha chora-tadbirlar toʻgʻrisida” 2009-yil 5-avgustdagi PQ-1169-sonli qaroriga 2014-yil 1-avgustdan ilovaga muvofiq oʻzgartish va qoʻshimchalar kiritilsin. 2. Ushbu qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. Oʻzbekiston Respublikasi Prezidentining “Tashqi iqtisodiy faoliyatni tartibga solish borasidagi qoʻshimcha chora-tadbirlar toʻgʻrisida” 2009-yil 5-avgustdagi PQ-1169-sonli qarorining 1-ilovasida: 15 — tovar guruhida: toʻrtinchi satrdan keyin quyidagi mazmundagi satr bilan toʻldirilsin: Beshinchi-oltinchi satrlar tegishli ravishda oltinchi-yettinchi satrlar deb hisoblansin; oltinchi satrdan keyin quyidagi mazmundagi satr bilan toʻldirilsin: yettinchi — oʻninchi satrlar tegishli ravishda toʻqqizinchi — oʻn ikkinchi satrlar deb hisoblansin.
Kichik tadbirkorlik (biznes) subyektlariga tegishli boʻlgan korxonalar va tashkilotlar klassifikatsiyasiga oʻzgartirishlar kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasida investitsiya iqlimi va ishbilarmonlik muhitini yanada takomillashtirishga doir qoʻshimcha chora-tadbirlar toʻgʻrisida” 2014-yil 7-apreldagi PF-4609-son Farmoni)
(decree, 2017-01-01)

Oʻzbekiston Respublikasi Prezidentining “Oʻzbekiston Respublikasida investitsiya iqlimi va ishbilarmonlik muhitini yanada takomillashtirishga doir qoʻshimcha chora-tadbirlar toʻgʻrisida” 2014-yil 7-apreldagi PF-4609-son Farmoniga muvofiq, shuningdek sanoatning ayrim sermehnat tarmoqlari boʻyicha kichik korxonalar xodimlarining oʻrtacha yillik cheklangan sonini koʻpaytirish maqsadida Vazirlar Mahkamasi qaror qiladi: 1. Vazirlar Mahkamasining 2003-yil 11-oktabrdagi 439-son qarori bilan tasdiqlangan Kichik tadbirkorlik (biznes) subyektlariga tegishli boʻlgan korxonalar va tashkilotlar klassifikatsiyasiga ilovaga* muvofiq oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Xalqaro shartnomani tasdiqlash toʻgʻrisida
(resolution, 2014-07-01)

1. Oʻzbekiston Respublikasi Hukumati bilan Rossiya Federatsiyasi Hukumati oʻrtasida 2013-yil 15-aprel kuni Moskva shahrida imzolangan Readmissiya toʻgʻrisidagi bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnoma kuchga kirishi uchun zarur boʻlgan davlat ichki tartib-taomillarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirliklar va idoralarning rahbarlari mazkur xalqaro shartnoma belgilangan tartibda kuchga kirgandan soʻng Oʻzbekiston Respublikasining majburiyatlari bajarilishi ustidan nazoratni taʼminlasin. 4. Oʻzbekiston Respublikasi Prezidentining 2007-yil 31-oktabrdagi “Xalqaro shartnomani tasdiqlash toʻgʻrisida”gi PQ-719-son qarorining 1-bandi toʻrtinchi xatboshi va 2-bandi oʻz kuchini yoʻqotgan deb hisoblansin. 5. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
Umumiy mol-mulkni, yer uchastkasini va xususiy uy-joy mulkdorlari shirkatining mol-mulkini saqlash boʻyicha joy mulkdorlarining majburiy badallarini shakllantirishda xarajatlar tarkibini aniqlash hamda uy-joy fondiga xizmat koʻrsatish va taʼmirlash boʻyicha pudrat tashkilotlarining xizmatlari uchun rentabellikning cheklangan darajasini joriy etish boʻyicha nizomga oʻzgartirishlar kiritish toʻgʻrisida
(resolution, 2022-11-28)

Oʻzbekiston Respublikasi Soliq kodeksiga muvofiq Oʻzbekiston Respublikasi Moliya vazirligi, Iqtisodiyot vazirligi va Oʻzbekiston “Oʻzkommunxizmat” agentligi qaror qiladi: 1. Oʻzbekiston Respublikasi Moliya vazirligi, Iqtisodiyot vazirligi va Oʻzbekiston “Oʻzkommunxizmat” agentligining 2006-yil 25-dekabrdagi 104, 17, 01-1371-son qarori (roʻyxat raqami 1672, 2007-yil 10-aprel) (Oʻzbekiston Respublikasi qonun hujjatlari toʻplami, 2007-y., 15-son, 161-modda) bilan tasdiqlangan Umumiy mol-mulkni, yer uchastkasini va xususiy uy-joy mulkdorlari shirkatining mol-mulkini saqlash boʻyicha joy mulkdorlarining majburiy badallarini shakllantirishda xarajatlar tarkibini aniqlash hamda uy-joy fondiga xizmat koʻrsatish va taʼmirlash boʻyicha pudrat tashkilotlarining xizmatlari uchun rentabellikning cheklangan darajasini joriy etish boʻyicha nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 11-band quyidagi tahrirda bayon etilsin: “11. XUJMSh notijorat tashkilot boʻlganligi sababli asosiy faoliyati doirasida Oʻzbekiston Respublikasi Soliq kodeksiga muvofiq barcha turdagi soliqlar va davlat maqsadli jamgʻarmalariga majburiy ajratmalar toʻlashdan ozod qilingan. Daromadlar va xarajatlar smetasini tuzish, shuningdek majburiy badallarni aniqlash chogʻida yuqoridagi toʻlovlar hisobga olinmaydi.”. 2. 38-bandda: a) oʻninchi xatboshi chiqarib tashlansin; b) oʻn birinchi va oʻn ikkinchi xatboshilar tegishincha oʻninchi va oʻn birinchi xatboshilar deb hisoblansin. 3. Ushbu oʻzgartirishlar Oʻzbekiston Respublikasi Davlat soliq qoʻmitasi bilan kelishilgan.
2014/2015 oʻquv yilida Oʻzbekiston Respublikasi Bank-moliya akademiyasi magistraturasiga qabul toʻgʻrisida
(resolution, 2021-02-22)

Oʻzbekiston Respublikasining moliya, bank va soliq tizimlari hamda iqtisodiyotning real sektori ayrim tarmoq va korxonalarida investitsiya faoliyati uchun yuqori malakali magistrlar tayyorlash maqsadida Vazirlar Mahkamasi qaror qiladi: 1. Oʻzbekiston Respublikasi Bank-moliya akademiyasi magistraturasiga qabul kvotalari mutaxassisliklar kesimida 1-ilovaga muvofiq tasdiqlansin. 2. “Investitsiyalarni boshqarish (real sektor uchun)” mutaxassisligi boʻyicha qabul kvotalari iqtisodiyotning real sektori ayrim tarmoq va korxonalari boʻyicha taqsimlanishi 2-ilovaga muvofiq tasdiqlansin. 3. Oʻzbekiston Respublikasi Bank-moliya akademiyasi magistraturasi Qabul komissiyasiga Akademiyaga oʻqishga kirish jarayonida magistratura mutaxassisliklari boʻyicha abituriyentlar toʻplagan ballarning reyting baholanishini hisobga olgan holda Akademiyaning qabul koʻrsatkichlariga belgilangan umumiy kvotalar doirasida oʻzgartirishlar kiritish huquqi berilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin. T/r Mutaxassislik shifri Mutaxassislik nomi Jami shu jumladan davlat granti toʻlov-kontrakt 1. 5A 230701 Bank ishi (faoliyat turlari boʻyicha) 55 18 37 2. 5A 230702 Bank hisobi va audit 12 5 7 3. 5A 230603 Investitsiyalarni boshqarish (real sektor uchun) 20 5 15 4. 5A 230603 Investitsiyalarni boshqarish (bank sektori uchun) 25 7 18 5. 5A 230601 Davlat moliyasini boshqarish 31 15 16 6. 5A 231301 Pensiya ishi 15 10 5 7. 5A 231201 Sugʻurta ishi 10 - 10 8. 5A 230602 Korporativ moliya va qimmatli qogʻozlar bozori 7 2 5 9. 5A 230902 Audit (moliya sohasida) 5 3 2 10. 5A 230801 Soliqlar va soliqqa tortish 20 10 10 JAMI 200 75 125 T/r Vazirlik, idora va korxonalarning nomlari Jami Shu jumladan davlat granti toʻlov-kontrakt 1. Qishloq va suv xoʻjaligi vazirligi 1 1 - 2. Tashqi iqtisodiy aloqalar, investitsiyalar va savdo vazirligi 2 2 - 3. “Oʻzbekenergo” DAK 1 - 1 4. “Oʻzkimyosanoat” DAK 3 - 3 5. “Oʻzavtosanoat” AK 1 - 1 6. “Oʻzbekneftgaz” MXK 3 - 3 7. “Oʻzbekiston temir yoʻllari” DATK 2 - 2 8. “Oʻzbekiston havo yoʻllari” MAK 1 - 1 9. “Olmaliq togʻ-kon metallurgiya kombinati” OAJ 1 - 1 10. “Oʻzmetkombinat” OAJ 2 - 2 11. “Oʻzogʻirneftgazkimyoloyiha” instituti 3 2 1 JAMI 20 5 15
Qishloq joylarda namunaviy loyihalar boʻyicha yakka tartibda uy-joy qurish uchun qurilish materiallari ishlab chiqaruvchi korxonalarning samarali faoliyat koʻrsatishini taʼminlash chora-tadbirlari toʻgʻrisida
(resolution, 2015-03-23)

Oʻzbekiston Respublikasi Prezidentining 2012-yil 11-yanvardagi PQ-1683-sonli “Osiyo taraqqiyot banki ishtirokida “Qishloq joylarda uy-joy qurilishini rivojlantirish” loyihasini koʻp transhli moliyalashtirish dasturini amalga oshirishda birinchi navbatdagi chora-tadbirlari toʻgʻrisida”gi qarorini bajarish, shuningdek, Oʻzbekiston Respublikasi va Osiyo taraqqiyot banki oʻrtasidagi 2013-yil 11 oktabrdagi Kredit bitimi shartlariga muvofiq, Vazirlar Mahkamasi qaror qiladi: 1. Oʻzbekiston Respublikasi Moliya vazirligi va AKB “Qishloq qurilish bank”ning qurilish materiallari ishlab chiqaruvchi korxonalar ustav fondidagi ulushlarini tanlov asosida sotish boʻyicha takliflari maʼqullansin. 2. nvestorlar AKB “Qishloq qurilish bank”ning qurilish materiallari ishlab chiqaruvchi korxonalar ustav fondidagi ulushlarini sotib olgandan soʻng, ularning ishlab chiqarish quvvatlarini saqlab qolish va qishloq hududlarida namunaviy loyihalar boʻyicha uy-joy qurilishida ishtirok etuvchi pudrat tashkilotlarini sifatli pishgan gʻisht bilan uzluksiz taʼminlash majburiyatini oʻz zimmasiga oladi. 3. AKB “Qishloq qurilish bank” bir oy ichida qurilish materiallari ishlab chiqaruvchi korxonalarni sotish boʻyicha tanlov shartlarini tasdiqlasin va ularning sotuvdan keyingi faoliyatini monitoring qilish tizimini joriy etsin. 4. Sotilgan qurilish materiallari ishlab chiqaruvchi korxonalarga 2013-yil 15-noyabrdagi PQ-2068-sonli Oʻzbekiston Respublikasi Prezidentining qarorida nazarda tutilgan imtiyozlar saqlab qolinishi maʼlumot uchun qabul qilinsin. 5. shbu qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Bosh vazir oʻrinbosari B.I. Zokirov zimmasiga yuklansin. ATB “Qishloq qurilish bank”ning tanlov asosida sotiladigan qurilish materiallari ishlab chiqaruvchi korxonalarning ustav kapitalidagi ulushlari